
Nr.565, datë 28.5.2009

PËR HAPJEN E PROGRAMEVE TË REJA TË STUDIMIT, PRANË SHKOLLËS SË LARTË PRIVATE “ISSAT”
 
Në mbështetje të nenit 100 të Kushtetutës dhe të neneve 4, pika 2, 43, 44 e 45 të ligjit nr.9741, datë 21.5.2007 “Për arsimin e lartë në Republikën e Shqipërisë”, të ndryshuar, me propozimin e Ministrit të Arsimit dhe Shkencës, Këshilli i Ministrave
 
VENDOSI:
                                                      
1.  Lejimin e shkollës së lartë private “ISSAT”, Tiranë, për hapjen e programeve të studimit “Master i nivelit të parë”, në fushat: 
a)  E drejtë ndërkombëtare;
b)  Studime europiane dhe diplomaci;
c)  Menaxhim shëndetësor;
ç)  Psikologji sociale dhe e komunikimit. 
2. Programet e studimit “Master i nivelit të parë” janë pjesë e studimeve të ciklit të dytë, me, së paku, plotësimin e 60 krediteve. Në mbarim të programeve të studimit lëshohet diplomë “Masteri i nivelit të parë” (MNP), në: 
a)  E drejtë ndërkombëtare;
b)  Studime europiane dhe diplomaci;
c)  Menaxhim shëndetësor;
ç)  Psikologji sociale dhe e komunikimit. 
3. Lejimin e shkollës së lartë private “ISSAT”, Tiranë, për hapjen e programeve të studimit “Master i nivelit të dytë”, në fushat: 
a)  Administrim-biznes, me profile:                   
i)   Menaxhim biznesi;
ii)  Financë-kontabilitet;
iii)  Menaxhim i sistemeve të informacionit;
iv)   Menaxhim turizmi. 
b)  Studime europiane dhe diplomaci;
c)  E drejtë ndërkombëtare;
ç)  Menaxhim shëndetësor;
d)  Psikologji sociale dhe e komunikimit. 
4.  Programet e studimit “Master i nivelit të dytë” do të jenë programe studimi të ciklit të tretë, në plotësimin e, të paktën, 60 krediteve. Në mbarim të programeve të studimit lëshohet diplomë “Master i nivelit të dytë” (MND), në: 
a)  Administrim biznes, me profile: 
i)   Menaxhim biznesi;
ii)   Financë-kontabilitet;
iii)   Menaxhim i sistemeve të informacionit;
iv)  Menaxhim turizmi. 
b)  Studime europiane dhe diplomaci;
c)  E drejtë ndërkombëtare;
ç)  Menaxhim shëndetësor;
d)  Psikologji sociale dhe e komunikimit. 
5.  Shkolla e lartë private “ISSAT” do ta fillojë veprimtarinë mësimore për programet e studimit,  të përcaktuara në pikat 1 e 3 të këtij vendimi, pasi të ketë marrë, jo më vonë se dy javë para fillimit të vitit akademik, lejen përkatëse nga Ministri i Arsimit dhe Shkencës.  

Ministri e lëshon lejen pasi vlerëson se institucioni mësimor ka përmbushur angazhimet e deklaruara, në përputhje me udhëzimin e tij për këtë qëllim. 
6.  Ndryshimet në vendndodhje, forma studimi, plane dhe programe, si dhe në elemente të tjera, të miratuara, bëhen pas miratimit nga Ministria e Arsimit dhe Shkencës. 
7.  Shkolla e lartë private “ISSAT” duhet t’u nënshtrohet procesit të akreditimit institucional dhe të këtyre programeve të studimit, brenda afateve të përcaktuara në ligjin në fuqi. 
8.  Ngarkohet Ministria e Arsimit dhe Shkencës për kontrollin periodik të ligjshmërisë në institucion dhe për zbatimin e këtij vendimi. 
Ky vendim hyn në fuqi pas botimit në Fletoren Zyrtare.
 
KRYEMINISTRI
Sali  Berisha


VENDIM 
Nr.607, datë 11.6.2009

PËR MIRATIMIN E STRUKTURËS DHE TË NIVELEVE TË PAGAVE TË PUNONJËSVE ME ARSIM TË LARTË TË ADMINISTRATËS GJYQËSORE, TË GJYKATAVE TË SHKALLËS SË PARË DHE TË GJYKATAVE TË APELIT, SI DHE TË PUNONJËSVE ME ARSIM TË LARTË TË ADMINISTRATËS SË PROKURORIVE, PRANË GJYKATAVE TË SHKALLËS SË PARË DHE GJYKATAVE TË APELIT
 
Në mbështetje të nenit 100 të Kushtetutës, të neneve 2 e 5/1 të ligjit nr.8487, datë 13.5.1999 “Për kompetencat për caktimin e pagave të punës”, të ndryshuar, dhe të ligjit nr.10025, datë 27.11.2008 “Për buxhetin e vitit 2009”, me propozimin e Ministrit të Financave dhe të Ministrit të Brendshëm, Këshilli i Ministrave
 
VENDOSI:
 
1. Në fushën e veprimit të këtij vendimi përfshihen punonjësit me arsim të lartë të administratës gjyqësore, në gjykatat e shkallës së parë dhe gjykatat e apelit, si dhe punonjësit e administratës së prokurorive, pranë gjykatave të shkallës së parë dhe gjykatave të apelit.
2. Struktura dhe nivelet e pagave të punonjësve me arsim të lartë të administratës gjyqësore, në pozicionin nga “Specialist” deri në “Përgjegjës i shërbimeve mbështetëse”, në gjykatat e shkallës së parë dhe në gjykatat e apelit, si dhe të punonjësve me arsim të lartë të administratës së prokurorive, në pozicionet nga “Specialist” deri në “Kryetar dege”, pranë këtyre gjykatave, të jenë sipas lidhjes nr.1, që i bashkëlidhet këtij vendimi dhe është pjesë përbërëse e tij.
3. Paga e grupit (kolona 1, lidhja nr.1) “Diplomë e shkollës së lartë”, është 12 000 (dymbëdhjetë mijë) lekë në muaj.
4. Shtesa për vjetërsi në punë (kolona 2, lidhja nr.1), e cila llogaritet mbi pagën e grupit, jepet në masën 2 për qind, pas çdo viti pune, por jo më shumë se për 25 vjet.
5. Shtesa për pozicion është sipas kolonës 4 të lidhjes nr.1, që i bashkëlidhet këtij vendimi.
6. Kategorizimi për çdo pozicion pune përcaktohet në urdhrin e miratimit të strukturës dhe të organikës së çdo gjykate dhe çdo prokurorie.
7. “Specialistët”, në institucionet e përcaktuara në pikën 1 të këtij vendimi, që punojnë në pozicione, që lidhen me procesin e informatizimit të veprimtarisë së administratës gjyqësore e të administratës së prokurorive, pranë gjykatave, dhe që kërkojnë, në mënyrë të detyrueshme, arsimin e lartë, në degët “Inxhinieri elektronike” apo “Informatikë”, përfitojnë një shtesë, për kushte pune, prej 10 000 (dhjetë mijë) lekësh, mbi pagën mujore të kategorisë përkatëse. Miratimi i kësaj shtese do të bëhet rast pas rasti nga Zyra e Administrimit të Buxhetit Gjyqësor dhe nga Prokuroria e Përgjithshme, në përputhje me përshkrimin e pozicionit të punës.

8. Punonjësit, që nuk përmbushin kriterin e arsimit të lartë, kur vendi i punës e kërkon, do të trajtohen në pagë në përputhje me vendimin  e Këshillit të Ministrave, për pagat e punonjësve mbështetës të institucioneve buxhetore.
 9.  Punonjësit e tjerë mbështetës, të administratës së gjykatave dhe të administratës së prokurorive, pranë gjykatave, që nuk përfshihen në lidhjen nr.1, që i bashkëlidhet këtij vendimi, do të trajtohen në pagë, në përputhje me vendimin e Këshillit të Ministrave, për pagat e punonjësve mbështetës të institucioneve buxhetore.
 10. Efektet financiare për vitin 2009, që rrjedhin nga zbatimi i këtij vendimi, të përballohen nga fondet e buxhetit të këtij viti, miratuar për rritjen e pagave.
 11. Ngarkohen Ministria e Financave, Ministria e Drejtësisë, Zyra e Administrimit të Buxhetit Gjyqësor dhe Prokuroria e Përgjithshme për zbatimin e këtij vendimi.
 12.  Vendimi nr.20, datë 14.1.2009 i Këshillit të Ministrave “Për miratimin e strukturës dhe të niveleve të pagave të punonjësve të administratës gjyqësore, të gjykatave të shkallës së parë dhe të gjykatave të apelit”, si dhe dispozitat e tjera, që bien në kundërshtim me këtë vendim, shfuqizohen.
 Ky vendim hyn në fuqi pas botimit në Fletoren Zyrtare dhe i shtrin efektet financiare nga data 1 maj 2009.

Kryeministri
Sali Berisha

Lidhja nr.1

Struktura dhe nivelet e pagave të punonjësve me arsim të lartë të administratës gjyqësore në gjykatat e shkallës së parË dhe në gjykatat e apelit dhe të administratës së prokurorive pranë gjykatave të shkallës së parë dhe pranë gjykatave të apelit

	
	Paga mujore

	Pozicioni
	Kategoria
	Paga individuale
(Paga bazë)
	Shtesa e pozicionit (SHP)

	
	
	1
	2
	3
	4

	
	
	Paga e Grupit (PG)
	Shtesa vjetore për vjetërsi (SHV)
	Shetsa për kualifikim (SHK)
	Shtesa e pozicionit (SHP)

	Përgjegjës i shërbimeve mbështetëse në Gjykatën e Krimeve të Rënda
	III-a
	12 000
	2 %
	
	69 000

	Kryesekretar gjyqësor
Kryesekretar në prokurori
Kryetar dege
	III-b
	12 000
	2 %
	
	52 000

	Sekretar gjyqësor
Sekretar pranë prokurorëve
Specialist
	IV-a
	12 000
	2 %
	
	41 000

	Specialist
	IV-b
	12 000
	2 %
	
	31 000





Vendim
Nr.717, datë 23.6.2009

Për pagat e punonjësve mbështetës të institucioneve buxhetore dhe të nëpunësve të disa institucioneve buxhetore

Në mbështetje të nenit 100 të Kushtetutës, të nenit 5/1 të ligjit nr.8487, datë 13.5.1999 “Për kompetencat për caktimin e pagave të punës”, të ndryshuar, dhe të ligjit nr.10 025, datë 27.11.2008 “Për buxhetin e vitit 2009”, me propozimin e Ministrit të Brendshëm dhe të Ministrit të Financave, Këshilli i Ministrave

Vendosi:

1. Klasat dhe nivelet e pagave për klasë të punonjësve mbështetës të institucioneve buxhetore qendrore, të cilët nuk trajtohen në pagë me strukturën e pagave të nëpunësve të shërbimit civil, janë sipas lidhjes nr.I “Nivelet e pagës bazë për klasë në administratën e Presidentit, Kuvendit, në Kryeministri, institucione të pavarura, aparatet e ministrive të linjës, institucione qendrore, në varësi të Kryeministrit/ministrave të linjës dhe në prefektura”, me 10 klasa.
2. Klasat dhe nivelet e pagave për klasë të punonjësve mbështetës të institucioneve buxhetore, rajonale e vendore, si dhe të institucioneve qendrore, të grupit të tretë, të sistemit të Ministrisë së Mbrojtjes, caktohen sipas lidhjes nr.II “Nivelet e pagës bazë për klasë në institucionet rajonale e vendore”, me 14 klasa.
3. Renditja e pozicioneve të përgjithshme të punës për punonjësit mbështetës, në institucionet buxhetore, të përmendura në pikën 1 të këtij vendimi, të jetë sipas lidhjes I/1 “Renditja e pozicioneve të përgjithshme të punës për çdo klasë, për punonjësit mbështetës në administratën e ministrive të linjës, institucioneve të pavarura, institucioneve qendrore, në varësi të Kryeministrit/ministrave të linjës dhe në prefektura”, që i bashkëlidhet këtij vendimi dhe janë pjesë përbërëse e tij.
4. Renditja e pozicioneve të veçanta të punës për punonjësit mbështetës në institucionet buxhetore, të përmendura në pikën 1 të këtij vendimi, të jetë sipas lidhjeve përkatëse, si nënlidhje të lidhjes nr.1, që i bashkëlidhen këtij vendimi dhe janë pjesë përbërëse të tij.
5. Renditja e pozicioneve të përgjithshme të punës për punonjësit mbështetës në institucionet buxhetore, të përmendura në pikën 2 të këtij vendimi, të jetë sipas lidhjes II/1 “Renditja e pozicioneve të përgjithshme të punës për çdo klasë për punonjësit mbështetës në administratën e institucioneve rajonale dhe vendore, si dhe të institucioneve qendrore, të grupit të tretë, të sistemit të Ministrisë së Mbrojtjes”, që i bashkëlidhet këtij vendimi dhe është pjesë përbërëse e tij.
6. Renditja e pozicioneve të veçanta të punës për punonjësit mbështetës në institucionet buxhetore, të përmendura në pikën 2 të këtij vendimi, të jetë sipas lidhjeve përkatëse, si nënlidhje të lidhjes nr.II, që i bashkëlidhen këtij vendimi dhe janë pjesë përbërëse të tij.
7. Nëpunësve/punonjësve, pagat e të cilëve caktohen sipas lidhjeve nr.I e nr.II dhe nënlidhjeve përkatëse, pas çdo viti pune, u jepet shtesë për vjetërsi pune, në masën 1 për qind mbi pagën bazë për klasë, por jo më shumë se 25 për qind. Për llogaritjen e kësaj shtese njihet vjetërsia e përgjithshme në punë.
8. Për punonjësit në funksione drejtuese jepet shtesë mbi pagën bazë për klasë, në përqindje, sipas shkallëzimit, në 5 grupe, si më poshtë vijon:
Grupi i parë				deri në 5%;
Grupi i dytë				5 deri në 10%;
Grupi i tretë				10 deri në 15%;
Grupi i katërt				15 deri në 20%;
Grupi i pestë				20 deri në 30%.


Përcaktimi i masës së shtesës, sipas grupit përkatës, të bëhet në lidhjen përkatëse të pagave, që i bashkëlidhet këtij vendimi, ndërsa përcaktimi  i masës në përqindje të bëhet në urdhrin përkatës të Kryeministrit/ministrit të linjës, për miratimin e strukturës së institucionit.
9. Për punë të vështira e të dëmshme për shëndetin, punonjësve, pagat e të cilëve caktohen, sipas lidhjeve nr.I e nr.II dhe nënlidhjeve përkatëse, u jepen shtesa mbi pagë, sipas shkallëve të vështirësisë e të dëmshmërisë, si më poshtë vijon:
-Në shkallën e parë 	në masën 5%;
-Në shkallën e dytë	në masën 15%;
-Në shkallën e tretë	në masën 20%;
-Në shkallën e katërt	në masën 25%.
Këto shtesa, për të katër shkallët, llogariten mbi pagën bazë të klasës VI, të lidhjeve përkatëse, ndërsa për punonjësit e repartit të inspektim-minierave, llogariten mbi pagën bazë mujore të klasës VIII të lidhjes nr.I.
Ndarja e punëve, sipas shkallëve të vështirësisë e të dëmshmërisë, bëhet sipas lidhjes nr.III, që i bashkëlidhet këtij vendimi dhe është pjesë përbërëse e tij.
Zbatimi i kësaj shtese bëhet si më poshtë vijon:
a) Drejtoritë/njësitë e menaxhimit të burimeve njerëzore, të institucioneve buxhetore, në zbatim të kësaj pike, i paraqesin kërkesën e tyre drejtorive të shëndetit publik, të cilat përcaktojnë vendet e punës, të vështira e të dëmshme për shëndetin e punëmarrësve, si dhe shkallën e vështirësisë e të dëmshmërisë, për çdo vend pune.
b) Pas përcaktimit të shkallës së vështirësisë e dëmshmërisë, titullarët e institucioneve buxhetore paraqesin kërkesën për miratim në Ministrinë e Shëndetësisë dhe në Ministrinë e Punës, Çështjeve Sociale dhe Shanseve të Barabarta.
c) Pas marrjes së miratimit nga dy ministritë e përmendura në shkronjën “b” të kësaj pike, titullarët e institucioneve miratojnë dhënien e këtyre shtesave për punonjësit e institucioneve të sistemit të tyre. Për institucionet qendrore, në varësi të ministrave të linjës, si dhe ato, rajonale e vendore, ky miratim bëhet nga ministri përkatës, në varësi të të cilit janë këto institucione.
ç) Kur punonjësit i takon të marrë dy a më shumë shtesa për vështirësi e dëmshmëri, ai do të marrë nga një vështirësi, për çdo shkallë, por jo më shumë se 60 për qind.
d) Këto shtesa u rekomandohen edhe punëdhënësve të tjerë të ndërmarrjeve e institucioneve shtetërore jobuxhetore apo subjekteve private.
10. Mjekët, që janë anëtarë të komisioneve të ndryshme të vlerësimit dhe përcaktimit të shkallës së aftësisë për punë të shtetasve, për punën që bëjnë, pavarësisht numrit të mbledhjeve në një muaj, marrin shpërblim mujor, në përqindje, në masën, si më poshtë vijon:
a) Për komisionin epror dhe komisionet e rretheve të grupit të parë:
- Kryetari		36 për qind;
- Anëtarët		31 për qind.
Këto përqindje zbatohen mbi pagën mujore të mjekut të përgjithshëm, në Qendrën Spitalore Universitare “Nënë Tereza”, Tiranë.
b) Për rrethet e tjera:
-Kryetari		31 për qind;
-Anëtarët		26 për qind.
Këto përqindje zbatohen mbi pagën mujore të mjekut të përgjithshëm, në qendrat e shërbimit spitalor në rrethe.
11.a) Shoferët e titullarëve, të klasifikuar në grupin “A”, për efekt të ligjit nr.9584, datë 17.7.2006 “Për pagat, shpërblimet dhe strukturat e institucioneve të pavarura kushtetuese dhe të institucioneve të tjera të pavarura, të krijuara me ligj”, kur nuk janë punonjës të Gardës së Republikës, por janë punonjës civilë, përfitojnë pagën sipas klasës VII të lidhjes nr.I, që i bashkëlidhet këtij vendimi, dhe 50 për qind shtesë mbi pagën bazë të klasës përkatëse.



b) Shoferët e titullarëve, të klasifikuar në grupet “B” dhe “C”, për efekt të ligjit nr.9584, datë 17.7.2006, si dhe shoferi i kryetarit të Akademisë së Shkencave e shoferët e funksionarëve, të barazuar me ta në pagë, sipas ligjeve të veçanta, përfitojnë pagën sipas klasës VI të lidhjes nr.I, që i bashkëlidhet këtij vendimi, dhe 40 për qind shtesë mbi pagën bazë të klasës përkatëse.
c) Shoferët e titullarëve, të klasifikuar në grupet “D” e “E”, për efekt të ligjit nr.9584, datë 17.7.2006, si dhe shoferët e titullarëve të tjerë, përkatësisht, të zëvendësministrave, të drejtorit të kabinetit të Presidentit, kryetarit të Kuvendit dhe Kryeministrit, të sekretarëve të Përgjithshëm, në ministritë e linjës, të sekretarëve të Përgjithshëm në institucionet e pavarura kushtetuese, të sekretarëve të Përgjithshëm, në institucionet e tjera të pavarura, të krijuara me ligje të veçanta, të prefektit të qarkut të Tiranës, të rektorit të universitetit, të titullarëve të institucioneve qendrore, në varësi të Këshillit të Ministrave/Kryeministrit dhe në varësi të ministrave të linjës, të titullarëve të gjykatave të apelit, të gjykatave të apelit për krimet e rënda, të gjykatave të rretheve gjyqësore, të gjykatave për krimet e rënda, të drejtorit të Zyrës së Administrimit të Buxhetit Gjyqësor përfitojnë pagën sipas klasës V të lidhjes nr.I, që i bashkëlidhet këtij vendimi, si dhe 30 për qind shtesë mbi pagën bazë të klasës përkatëse.
ç) shoferët e prefektëve të qarqeve të tjera përfitojnë 20 për qind shtesë mbi pagën bazë të klasës përkatëse.”.
12. Për një periudhë tranzitore, punonjësit, që përfshihen në njësitë ose drejtoritë e zbatimit të projekteve, kredive a ndihmave, që përfiton Republika e Shqipërisë nga institucionet ndërkombëtare ose qeveritë e vendeve të ndryshme, do të trajtohen me pagë, si më poshtë vijon:
a) Për projektet me rëndësi të veçantë, drejtuesi i projektit barazohet në pagë me nëpunësin civil të kategorisë I-b, në ministri. Rëndësia e projektit caktohet nga Kryeministri.
b) Për projektet e tjera, drejtuesi i projektit barazohet në pagë me nëpunësin civil të kategorisë II-a, në ministri.
c) Në rastet e përmendura në shkronjat “a” dhe “b” të kësaj pike, specialistët e projekteve barazohen në pagë me nëpunësin civil të kategorisë III-b, në ministri, ndërsa punonjësit mbështetës trajtohen në të njëjtën mënyrë si punonjësit mbështetës në ministritë e linjës.
13. Punonjësve të sektorit të teknikës e shtypshkrimit, në administratën e Qendrës së Publikimeve Zyrtare, pagat e të cilëve rregullohen sipas lidhjes përkatëse të këtij vendimi, përfitojnë shtesë mbi pagë për natyrë të veçantë pune, në masën 10 000 (dhjetë mijë) lekë.
14. Punonjësit shpëtues të sektorit të emergjencave dhe të shpëtimit, të repartit të inspektim-shpëtimit të minierave, të cilët punojnë në kushte të vështira për jetën, përfitojnë një shtesë mbi pagë, në masën 5 000 (pesë mijë) lekë në muaj.
15. Teknikët e mesëm, të cilët punojnë në repartet e prodhimit, të ndërtimit e riparimit të anijeve në qendrën e ndërtimit dhe riparimit të anijeve patrulluese për Rojën Bregdetare të Shqipërisë, përfitojnë një shtesë, për kushte pune, në masën 6 000 (gjashtë mijë) lekë në muaj.
16. Punonjësit e qendrës së shërbimeve dhe administrimit të mjeteve të transportit, në pozicionin “Shofer”, kur emërohen në dispozicion të titullarëve të Ministrisë së Brendshme, trajtohen në pagë sipas parashikimit të bërë në këtë vendim, për pagat e shoferëve të titullarëve, ndërsa punonjësit e kësaj qendre, në pozicionin “Shofer-mekanik”, përfitojnë një shtesë mbi pagë, në masën 5 000 (pesë mijë) lekë në muaj.
17. Punonjësit mbështetës, të cilët punojnë në shërbimet e shëndetit mendor, e që janë në kontakt të drejtpërdrejtë me këta të sëmurë, përfitojnë shtesë, për natyrë të veçantë pune, në masën 5 000 (pesë mijë) lekë në muaj. Ministri i Shëndetësisë përcakton vendet e punës, që e përfitojnë këtë shtesë, me miratimin e strukturave të institucioneve shëndetësore përkatëse.
18. Punonjësit mbështetës, të cilët punojnë në institucionet e ekzekutimit të vendimeve penale dhe që janë në kontakt të drejtpërdrejtë me të dënuarit, përfitojnë shtesë, për kushte të veçanta pune, në masën 5 000 (pesë mijë) lekë në muaj. Kjo shtesë zbatohet pas miratimit të strukturave të institucioneve të ekzekutimit të veprave penale përkatëse, sipas propozimit të Ministrit të Drejtësisë.
19. Për një periudhë kalimtare, punonjësve të cilët deri në datën 1 korrik 2007, përfitonin një pagë më të lartë, se sa parashikohet në lidhjet përkatëse të pagave, që i bashkëlidhen këtij vendimi dhe janë pjesë përbërëse të tij, u jepet pagë në ruajtje, por jo më shumë se dy vjet nga data e hyrjes në fuqi të këtij vendimi. Me pagë në ruajtje trajtohen dhe punonjësit civilë të Policisë së Shtetit, të cilët nuk trajtohen më me sistemin pagë-gradë.
Kjo pagë llogaritet si diferencë ndërmjet pagës bruto, të llogaritur sipas këtij vendimi, dhe pagës bruto, që këta punonjës përfitonin para miratimit të vendimit nr.1231, datë 2.7.2008 të Këshillit të Ministrave.
Punonjësit, të cilët fillojnë punë për herë të parë, trajtohen në pagë, sipas parashikimeve dhe lidhjeve përkatëse të këtij vendimi dhe nuk përfitojnë pagë në ruajtje.
20. Efektet financiare, që rrjedhin nga zbatimi i këtij vendimi, për punonjësit e Policisë së Shtetit fillojnë nga data 1 janar 2009. Efektet financiare për punonjësit e tjerë fillojnë nga data 1 maj 2009.
21. Efektet financiare, që rrjedhin nga zbatimi i këtij vendimi, për vitin 2009, të përballohen nga fondet e miratuara në Buxhetin e Shtetit, për rritjen e pagave të punonjësve buxhetorë, për këtë vit.
22.Vendimi nr.1231, datë 2.7.2008, i Këshillit të Ministrave “Për pagat e punonjësve mbështetës në institucionet buxhetore dhe të nëpunësve, në disa institucione buxhetore”, shfuqizohet.
Ky vendim hyn në fuqi pas botimit në Fletoren Zyrtare.

Kryeministri
Sali Berisha

Lidhja nr.I
Nivelet e pagës bazë për klasë në administratën e Presidentit, Kuvendit, në Kryeministri, institucione të pavarura, aparatet e ministrive të linjës, institucione qendrore në varësi të Kryeministrit/ministrave të linjës dhe në prefektura

	Nr.rendor
	Klasa
	Paga bazë mujore në lekë

	1
	I
	18000

	2
	II
	19600

	3
	III
	20500

	4
	IV
	21100

	5
	V
	21800

	6
	VI
	23500

	7
	VII
	26500

	8
	VIII
	29500

	9
	IX
	33000

	10
	X
	36000



Lidhja nr.II

Nivelet e pagës bazë për klasë në institucionet rajonale dhe vendore

	Nr.rendor
	Klasa
	Paga bazë mujore në lekë

	1
	I
	18000

	2
	II
	19600

	3
	III
	20500

	4
	IV
	21100

	5
	V
	21800

	6
	VI
	23000

	7
	VII
	23800

	8
	VIII
	24500

	9
	IX
	26000

	10
	X
	27500

	11
	XI
	28500

	12
	XII
	30500

	13
	XIII
	32000

	14
	XIV
	34000



Lidhja nr.III

Kritere për dhënien e shtesës mbi pagë për punë të vështira e të dëmshme për shëndetin

Në zbatim të pikës nr.8 të këtij vendimi, punë që kryhen në kushte të vështira e të dëmshme për shëndetin, konsiderohen ato punë që kryhen në ambiente që kapërcejnë kufijtë e lejueshëm të faktorëve të dëmshëm për shëndetin, të cilët përcaktohen në dispozita të veçanta ose në norma të detyrueshme higjieno-sanitare.
Ndarja e punëve sipas shkallës së vështirësisë dhe dëmshmërisë për shëndetin është si vijon:
1.Në shkallën e parë përfshihen punët që kryhen:
a) në kushtet e ekspozimit ndaj veprimit të pluhurave, që nuk shkaktojnë dëmtime të mushkërisë;
b) në kushtet e ekspozimit ndaj veprimit të substancave toksike, që nuk depozitohen në organizëm;
c) në ambientet e mbyllura, në të cilat për arsye teknologjike mbahet konstante temperatura mbi 25 gradë ose nën 10 gradë;
d) në një ambient të lagët me lagështi relative të ajrit mbi 80 për qind, në baltë ose në kontakt direkt me ujin;
e) në kushtet e ekspozimit ndaj rrezatimit ultraviolet ose infra të kuqe, për shembull saldimi, farkëtimi etj;
f) në kushtet e vibrimit të përgjithshëm;
g) në ambientet në të cilat është i domosdoshëm përdorimi i ndriçimit artificial;
gj) pranë monitorëve elektrikë me ekran (kur punon mbi 4 orë në ditë).
2. Në shkallën e dytë përfshihen punët që kryhen:
a) në kushtet e ekspozimit ndaj veprimit të pluhurave që shkaktojnë dëmtim të mushkërisë;
b) në kushtet e ekspozimit ndaj veprimit të substancave toksike që depërtohen në organizëm;
c) në kushtet e ekspozimit ndaj zhurmave;
d) në kushtet e presionit të ulur ose të ngritur për arsye të procesit teknologjik;
e) në kushtet e ekspozimit ndaj veprimit të vibrimit lokal, p.sh. përdorimi i pajisjeve pneumatike me dorë;
f) në kushtet e një mbingarkese fizike të llogaritur të paktën 1100 kilokalori për burrat dhe 600 kilokalori për gratë ose që kërkojnë një pozicion të detyruar për trupin;
g) në praninë efiçente potencialisht me burime infeksioni të rrezikshme, në kushtet e ekspozimit ndaj veprimit të hormoneve dhe antibiotikëve që shkaktojnë çrregullime të veprimtarisë fiziologjike të organizmit, si dhe faktorëve të tjerë me veprim të njëjtë si hormonet dhe antibiotikët, në qoftë se kjo do të njihet nga Instituti i Higjienës dhe Epidemiologjisë.
3. Në shkallën e tretë përfshihen punët që kryhen:
a) në kushtet e ekspozimit ndaj veprimit të fushave elektromagnetike me frekuencë të lartë në intervalin nga 0,1 deri 300 000 MhZ në zonën e rrezikut;
b) në kushte veçanërisht të rrezikshme;
- në lartësinë mbi 2 m ose në thellësinë nën 2 m kur punohet në prani të rrezikut;
- që lidhen me prodhimin, përdorimin, magazinimin dhe transportimin e gazeve dhe materialeve shpërthyese;
- brenda rezervuarëve, aparateve, kanaleve, puseve etj., kryerja e të cilave kërkon leje speciale nga drejtuesi i ndërmarrjes ose institucioni;
- në pajisjet elektroenergjetike që ndodhen nën tension mbi 220 V, që kryhen në përputhje me udhëzimet për mbrojtjen në punë;
- që lidhen me ngarkimin dhe shkarkimin e lëndëve djegëse të lëngëta, si dhe transportimin e tyre;
- nën tokë ose nën ujë;
- në punët me të sëmurët psikikë e me të meta mendore, në shërbimin e anatomisë patologjike e mjekësisë ligjore, në repartet me rrezikshmëri të lartë infektive, në repartet e sëmundjeve onkologjike;
4. Në shkallën e katërt përfshihen punët që kryhen:
- me benzidinë, alfa dhe beta naftiloamine, klorvinil,
- në kushtet e ekspozimit ndaj rrezatimit jonizues, si dhe faktorë, të tjerë me veprime analogjike në qoftë se kjo do të njihet nga Instituti i Shëndetit Publik.

Lidhja I/1

Renditja e pozicioneve të përgjithshme të punës për çdo klasë për punonjësit mbështetës në administratën e ministrive të linjës, institucioneve të pavarura e kushtetuese, institucioneve qendrore në varësi të Kryeministrit/ministrave të linjës dhe në prefektura

	Nr.
	Emërtimi i punonjësit
	Niveli i pagës
klasa
	Shtesë për funksion (grupi)

	1
	Përgjegjës i sektorit të teknikës në Qendrën e Publikimeve Zyrtare
	X
	5

	2
	Offsetist në Qendrën e Publikimeve Zyrtare
	X
	

	3
	Përgjegjës zyre
	IX
	5

	4
	Sekretar rektori
Teknik shtypshkronje, faqosës në Qendrën e Publikimeve Zyrtare
	IX
	

	5
	Përgjegjës ofiçine e transporti
	VIII
	1

	6
	Sekretar i titullarëve të tjerë
Bibliotekar në ministritë e linjës
Bibliotekar në bibliotekën shkencore të universitetit
Ndihmësinspektor
Ndihmësspecialist
	VIII
	

	7
	Bibliotekar në bibliotekat e fakultetit dhe Akademisë së Mbrojtjes
Restaurator
Arkivist.Protokollist
Laborant
Llogaritar
Kontrollor anketimi
	VII
	

	8
	Teknik i mesëm i specialiteteve të ndryshme
Operator në INSTAT
Administrator dokumentesh në drejtoritë e arkivave në qarqe
	VI
	

	9
	Operator 
Magazinier
Preparator
Kolektor
Punonjës blegtorie
	V
	

	10
	Shofer
Shaptilografist
Fotokopjuese
Kaldaist
	IV
	

	11
	Nëpunës informacioni.Centralist
Punëtor mirëmbajtës
	III
	

	12
	Rojë
	II
	

	13
	Pastrues/sanitar
Korrier.Postier
	I
	




Lidhja I/2

Renditja e pozicioneve të punës për punonjësit  mbështetës në Presidencë, Kuvend, Kryeministri

	Nr.
	Emërtimi/pozicioni
	Klasa e pagës
	Shtesa për funksion drejtues

	1
	Përgjegjës arkivi.Përgjegjës administrate
	IX
	4

	2
	Përgjegjës i teknikës së shumëfishimit
	VIII
	3

	3
	Arkivist
Llogaritar
Operator
Kameraman.Fotograf
	VIII
	

	
	Punonjës shtypshkronje, shumëfishimi
Teknikë të ndryshëm
Magazinier
Recepsionist
Shofer-korrier
	VII
	0

	4
	Punëtorë të tjerë. Shofer
	VI
	0

	5
	Punonjës pastrimi
	III
	0



Shënim. Për emërtesa të tjera, kur janë të njëjta me institucionet e tjera qendrore, përdoret lidhja I/1 e vendimit.











Lidhja I/3
Renditja e pozicioneve të veçanta të punës për çdo klasë për punonjësit mbështetës tË Gjykatës Kushtetuese dhe në Gjykatën e Lartë

	Nr.
	Pozicioni
	Klasa
	Shtesa për funksion drejtues sipas grupit përkatës

	1
	Punonjës i ruajtjes së rendit
Sekretare gjyqësore
	VIII
	

	2
	Teknik mirëmbajtjeje
Operatorë
Sekretarë gjyqësor në Gjykatën e Lartë
Magazinier
	VII
	

	3
	Shofer i kryetarit
	VII
	

	
	Shofer i gjyqtarit të Gjykatës Kushtetuese dhe i gjyqtarit të Gjykatës së Lartë
Shofer-korrier
	VI
	

	4
	Shoferë të tjerë
	V
	

	5
	Punonjës pastrimi
	III
	



Shënim. Për emërtesa të tjera, kur janë të njëjta me institucionet e tjera qendrore, përdoret lidhja I/1 e vendimit.


Lidhja nr.I/4

Renditja e pozicioneve të punës për çdo klasë për nëpunësit dhe punonjësit mbështetës në administratën e Prokurorisë së Përgjithshme

	Nr.
	Emërtimi/pozicioni
	Klasa e pagës
	Shtesa për funksion drejtues

	1
	Oficer informacioni dhe i ruajtjes së rendit
Sekretare
Punonjës i postës sekrete
	VIII
	

	2
	Teknik mirëmbajtjeje
Operator
Magazinier
	VII
	

	
	Shofer i postës sekrete
	VI
	

	3
	Shoferë të tjerë të institucionit
	V
	

	4
	Punonjës pastrimi
	III
	



Shënim. Për emërtesa të tjera, kur janë të njëjta me institucionet e tjera qendrore, përdoret lidhja I/1 e vendimit.






Lidhja nr.I/5

Renditja e pozicioneve të veçanta të punës për çdo klasë për punonjësit mbështetës në sistemin e Ministrisë së Ekonomisë, Tregtisë dhe Energjetikës

	1
	Për punonjësit në Shërbimin Gjeologjik Shqiptar
	

	Nr.
	Emërtimi/pozicioni
	Klasa e pagës

	
	Teknik gjeolog dhe të specialiteteve të ndryshme
Punëtor (mjeshtër shpimi, sondist, minator, armator, mekanik, motorist, elektricist, tornitor, saldator, axhustator, llamarinist)
	VII

	
	Operator, kompjuterist, heliografist, disenjator, kopist
Shofer të ekspeditave
	VI

	
	Ndihmëssondist
Ndihmësminator
Ndihmësarmator
Ndihmësteknik
	IV

	2
	Në repartin e inspektim-shpëtimit në miniera
	

	
	Teknikë të mesëm në:
-Laboratorin e provave të litarëve të çelikut;
-Emergjencën dhe shpëtimin;
-Mirëmbajtjen (kolaudimin) e pajisjeve shpëtuese;
-Mirëmbajtjen dhe kolaudimin e automjeteve.
	IX

	
	Teknik të mesëm për komunikimin, informacionin dhe ruajtjen e institucionit
Shofer i automjeteve të gatishmërisë
	VII




















Lidhja nr.I/6

Renditja e pozicioneve të veçanta të punës për çdo klasë për punonjësit mbështetës në Drejtorinë e Përgjithshme të Policisë së Shtetit, në Isntitutin e Policisë Shkencore dhe Qendrën e Shërbimeve të teknologjisë së Informacionit

	Nr.
	Pozicioni
	Klasa
	Shtesa për funksion drejtues sipas grupit përkatës

	2
	Ndihmësmjek
Bibliotekar
Sekretar
Kryekuzhinier
Ndihmësfarmacist
	VII
	

	3
	Teknik armatimi
Teknik ndërtimi
Kujdestar – magazinier (për armatime dhe të tjera)
Infermier
Kuzhinier
	VI
	

	4
	Shofer autoambulance
	V
	

	5
	Kartelist. Evidencier
Inventarizues
Rrobaqepës
Kamerier
Kolaudator.Furnitor
	IV
	

	6
	Mirëmbajtës ushqimi
Ndihmëskuzhinier
Punonjës ngarkim-shkarkimi
Zhbllokues
	III
	

	7
	Lulishtar
Mirëmbajtës
	II
	



Shënim. Për emërtesa të tjera, kur janë të njëjta me institucionet e tjera qendrore, përdoret lidhja I/1 e vendimit.
















Lidhja nr.I/7

Renditja e pozicioneve tË veÇanta të punës për çdo klasë për punonjësit mbështetës në sistemin e Ministrisë së Turizmit, kulturës, rinisë dhe sporteve

	Në administratën e Teatrit të Operës dhe Baletit dhe Teatrit Kombëtar

	Nr.
	Emërtimi/pozicioni
	Klasa e pagës
	Shtesa për funksion drejtues


	1.
	Përgjegjës për bibliotekën muzikore në TOB
Mjeshtër skene
Mjeshtër ndriçim fonie
Mjeshtër parukier-grimier
Mjeshtër rrobaqepës
Mjeshtër garderobier
Mjeshtër i dekorit
Mjeshtër marangozerie
Mjeshtër këpucar
	IX
	

	3.
	Ndihmësmjeshtër:
Grimier/rrobaqepës/rekuizitier/
këpucar/marangozerie/ i mekanikës skenike.
Punonjës marketingu
	VIII
	

	4.
	Ndimësmjeshtër ndriçim foni/rekuizitier/dekorator
	VII
	

	5.
	Punëtor skene
	IV
	

	6.
	Punëtor shërbimi
	III
	

	7.
	Biletashitës
	II
	



Shënim. Për emërtesat të tjera, kur janë të njëjta me institucionet e tjera qendrore, përdoret lidhja I/1 e vendimit.

	Në administratën e Galerisë Kombëtare të Arteve, Muzeut Historik Kombëtar, Biblotekës Kombëtare, Qendrës Kombëtare të Kulturës për Fëmijë, Muzeut të Artit Mesjetar, Korçë, Muzeut “Onufri” Berat, Muzeut “Gjergj Kastrioti Skënderbeu” Krujë, Fototekës “Marubi” Shkodër dhe Institutit të Monumenteve të Kulturës Tiranë

	
	Restaurator për Institutin e Monumenteve të Kulturës Tiranë
	VIII
	

	
	Ndihmësbibliotekar.
Piktor/skulptor/piktor ekzekutues në QKK
	VII
	

	
	Elektricist. Fonist. Butaforist
	VI
	

	
	Vëzhgues salle. Ruajtës fondesh
Fototekist. Katalogues
Punëtor restaurimesh
	IV
	

	
	Punëtor skene. Garderobier
	III
	

	
	Biletashitës
	II
	



Shënim. Për emërtesat të tjera, kur janë të njëjta me institucionet e tjera qendrore, përdoret lidhja I/1 e vendimit.
Lidhja nr.1/8

Renditja e pozicioneve të veçanta të punës për çdo klasë për punonjësit mbështetës në Institucionet qendrore në varësi të Ministrit të Mbrojtjes, të grupit të parë e të dytë

	Nr.
	Pozicioni
	Klasa
	Shtesa për funksion drejtues sipas grupit përkatës

	
	Kontrollor cilësie, mbikëqyrës riparimi në qendrën e riparimit të nivelit të katërt të pajisjeve tokësore e në bazën e riparimit të aviacionit
	IX
	

	
	Montazhier grafist
Ndihmësspecialist në prodhim e riparim të nivelit të IV-ët, në pajisjet tokësore dhe të nivelit të III-të në pajisjet ajrore
	VIII
	

	2. 
	Bibliotekar
Sekretar
Kryekuzhinier
Farmacist
Topograf
Kryeinfermier
Operator audioviziv
Ndihmësspecielist në prodhim e riparim të nivelit të III-të në pajisjet tokësore dhe të nivelit të II-të në pajisjet ajrore
	VII
	

	3.
	Teknik armatimi
Teknik ndërtimi
Kujdestar-magazinier (për armatime dhe të tjera)
Infermier
Kuzhinier
Faqosës
Provokopist
Fotograf e kopist
Arkivist i fondeve filmike e fotografike
Fotoreporter 
Furnitor/kolaudator në qendrën e riparimit të nivelit të katërt të pajisjeve tokësore e në bazën e riparimit të aviacionit
	VI
	

	4. 
	Shofer autoambulance
	V
	

	5. 
	Kartelist. Evidencier
Inventarizues
Rrobaqepës
Ndihmësinstruktor
Libralidhës. Furnitor
	IV
	

	6. 
	Mirëmbajtës ushqimi
Ndihmëskuzhinier
Punonjës ngarkim-shkarkimi
zhbllokues. Rrobalarës
	III
	

	7.
	Lulishtar
Mirëmbajtës
	II
	



Lidhja I/9

Renditja e pozicioneve të veçanta të punës për çdo klasë për punonjësit civilË në Qendrën e Ndërtimit dhe riparimit të Anijeve Patrulluese për RojËn Bregdetare të Shqipërisë, të sistemit të Ministrisë së Mbrojtjes

	Nr.
	Pozicioni
	Klasa

	1. 
	Teknikë të kualifikuar në repartet e prodhimit të anijeve
	IX

	2.
	Teknikë të kualifikuar në repartet e riparimit të anijeve
	IX

	3.
	Përpunues të projekteve e skicave
Sekretar
Përkthyes
Kostoist normist
	VIII

	4.
	Protokoll-arkiv/sekretar/operator
Magazinier për karburantet
	VII



Shënim. Për emërtesa të tjera, kur janë të njëjta me institucionet e tjera qendrore, përdoret lidhja I/1 e vendimit.

Lidhja II/1

Renditja e pozicioneve të përgjithshme të punës për çdo klasë për punonjësit mbështetës në administratën e institucioneve rajonale dhe vendore, si dhe të institucioneve qendrore të grupit të tretë të sistemit të ministrisë së mbrojtjes

	Nr.
	Pozicioni
	Klasa
	Shtesa për funksion drejtues sipas grupit përkatës

	
	Manovrator i makinerive të rënda
	XIV
	

	
	Ndihmësmanovrator i makinerive të rënda
	XIII
	

	
	Kryetar dege në arsimin parauniversitar
Kujdestar në qendrat e përkujdesit social
Përgjegjës ofiçine e transporti
Përgjegjës grupi në drejtoritë rajonale të mirëmbajtjes së rrugëve  dhe drejtorinë riparimit të makinerive të furnizimit në Tiranë
	XI
	3

	
	Sekretare në prokuroritë pranë gjykatave të shkallës së parë dhe pranë gjykatave të apelit
Shofer me automjete speciale
Kryesondist
	X
	

	
	Ndihmësspecialist
Meteorolog
Ndihmësmjek
Laborant
Sekretar
Sekretar shkolle në arsimin parauniversitar, në shkollat e mesme
Kryekuzhinier
Kryeinfermier
Farmacist
Arkivist
Llogaritar, Ekonomist i mesëm
Shofer automjeti  transporti mbi 2.5 ton dhe i mjeteve speciale
Anketues
Motopompist
	IX
	

	3.
	Sekretar shkolle në arsimin parauniversitar në shkollat 9-vjeçare
Arkiviste gjyqësore në gjykatat e shkallës së parë dhe në gjykatat e apelit
Bibliotekar
Programist
Instruktor
Metodist
Kujdestar në qendrat e përkujdesit social
Shofer transporti me automjet mbi 2.5 tonë
Administrator i sistemeve të ndërlidhjes
Polombar
	VIII
	

	4.  
	Teknik i mirëmbajtjes së pajisjeve tokësore, ajrore, detare, në sistemin e Ministrisë së Mbrojtjes
Minator
Ndërlidhës
Piktor
Disenjator 
Punonjës sekretarie
	VII
	

	5.
	Teknikë të mesëm të specialiteteve të ndryshme 
Teknik armatimi
Kujdestar-magazinier (për armatime dhe të tjera)
Përgjegjës i godinave të shtëpive të pushimit
Teknik ndërtimi
Fenerist detar
Ekspeditor
Dispeçer
Infermier
Kuzhinier
Fotograf
Fotoreporter
Telekronist
Zetorist
Operator audioviziv
Montazhier grafist 
	VI

	

	4. 
	Operator
Shofer autoambulance
	V
	

	5. 
	Kartelist
Magazinier
Evidencier
Inventarizues
Rrobaqepës
Kamerier
Kolaudator
Kopjues notash
Daktilografist, fotokopjues
Punonjës mirëmbajtës të profesioneve të ndryshme
Punëtorë të bazave prodhuese
Shofer autoveture
Shofer automjeti transporti deri 2.5 ton
Rojë me armë
Ftues
Furnitor
Fillrojtës 
	IV
	

	6.
	Ndihmëskuzhinier
Kaldajist
Drejtues të motoçikletave dhe motokarrove
Punonjës ngarkim-shkarkimi
Zhbllokues
Garderobier
Këpucar
Berber
	III
	

	7.
	Lulishtar
Pjatalarës
Rrobalarës
Biletashitës
Rojë pa armë
Punonjës shërbimi
	II
	

	8
	Sanitar/pastrues
Korrier 
Centralist 
	I
	



Shënim. Në institucione qendrore të grupit të tretë të sistemit të Ministrisë së Mbrojtjes përfshihen të gjitha institucionet e klasifikuara në grupin e tretë në vendimin e pagave të punonjësve me arsim të lartë.

Renditja e pozicioneve të veçanta të punës për çdo klasë për punonjësit mbështetës 

Lidhja II/2

Për punonjësit e klubit sportiv “Studenti”

	Nr.
	Emërtimi/pozicioni
	Klasa e pagës
	Shtesa për funksion drejtues

	1
	Përgjegjës klubi
	XIV
	4

	2
	Trajner
	XIV
	

	3
	Inspektor sportiv
	XI
	

	4.
	Kryetar i degës së financës
	IX
	1

	5. 
	Përgjegjës i objekteve sportive
	V
	



Shënim. Për emërtesat të tjera, kur janë të njëjta me institucionet e tjera qendrore, përdoret lidhja II/1 e vendimit.







Lidhja nr.II/3

Në drejtoritë rajonale të rezervave Materiale të shtetit

	Nr.rendor
	Emërtimi/pozicioni
	Klasa e pagës

	
	Magazinier
	VIII

	
	Punëtor ngarkim-shkarkimi
	V

	
	Inventarizues. Punëtor
	III



Shënim. Për emërtesa të tjera, kur janë të njëjta me institucionet e tjera qendrore, përdoret lidhja II/1 e vendimit.

Lidhja II/4

Në administratën e institucioneve të ekzekutimit të vendimeve penale

	Nr.
	Emërtimi
	Klasa e pagës

	1.
	Shofer autoambulance, autoburgu
Ndihmësmjek
	IX

	2.
	Kujdestar. Infermier
	VIII

	3.
	Ndihmësfarmacist & magazinier
	VI



Shënim. Për emërtesa të tjera, kur janë të njëjta me institucionet e tjera qendrore, përdoret lidhja II/1 e vendimit.


Lidhja nr.II/5

Renditja e pozicioneve të veçanta të punës për çdo klasë për punonjësit mbËshtetËs nË drejtoritË rajonale të Mirëmbajtjes së Rrugëve dhe Drejtorinë e Riparimit të Makinerive të Furnizimit në Tiranë

	Nr.
	Emërtimi/pozicioni
	Klasa e pagës

	
	Teknik i mesëm. Normist
	VII

	
	Punëtorë të mirëmbajtjes së rrugëve. Punëtor ofiçine 
	VI



Shënim.Për emërtesa të tjera, kur janë të njëjta me institucionet e tjera qendrore, përdoret lidhja II/1 e vendimit.














Vendim
Nr.720, datë 22.6.2009

Për kalimin e titullit të pronësisë së sipërfaqeve, që do të tjetërsohen, në favor të subjektit kërkues “Mane TCI” shpk, për llogari të fondit të kompensimit financiar

Në mbështetje të nenit 100 të Kushtetutës, të ligjit nr.9235, datë 29.7.2004 “Për kthimin dhe kompensimin e pronës”, të ndryshuar dhe të pikës 4 të vendimit nr.12, datë 7.1.2009 të Këshillit të Ministrave “Për kushtet dhe procedurën e tjetërsimit të sipërfaqeve të tokës me cilësi të veçanta, për llogari të fondit të kompensimit financiar”, me propozimin e Ministrit të Drejtësisë, Këshilli i Ministrave

Vendosi:

1. Kalimin e së drejtës së pronësisë së pasurive të paluajtshme me nr.737 (vol.5, f.81, zona kadastrale 2529), me sipërfaqe 7 000 (shtatë mijë) m2, dhe nr.863 (vol.4, f.62, zona kadastrale 2529), me sipërfaqe 2 400 (dy mijë e katërqind) m2, të regjistruara në ZRVPP, Tiranë, në favor të subjektit kërkues “MANE TCI” sh.p.k.
2. Vlera e sipërfaqeve, që tjetërsohen, të përllogaritet sipas vendimit nr.139, datë 13.2.2008 të Këshillit të Ministrave “Për miratimin e çmimeve të trojeve, të përcaktuara në hartat përkatëse, për qarqet e Fierit, të Elbasanit, Tiranës, Vlorës, Durrësit dhe Shkodrës.
3. Vlera e sipërfaqeve, që tjetërsohen, të paguhet nga subjekti kërkues “MANE TCI” sh.p.k., para lidhjes së kontratës dhe të derdhet për llogari të fondit të kompensimit financiar, të hapur pranë zyrës qendrore të Agjencisë së Kthimit dhe Kompensimit të Pronave.
4. Për lidhjen e kontratës së kalimit të së drejtës së pronësisë autorizohet drejtori i Agjencisë së Kthimit dhe Kompensimit të Pronave.
5. Ngarkohen Ministri i Drejtësisë, drejtori i Agjencisë së Kthimit dhe Kompensimit të Pronave dhe kryeregjistruesi i Pasurive të Paluajtshme të Republikës së Shqipërisë për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

Kryeministri
Sali Berisha




